**JEGYZŐKÖNYV**

**Készült:** Telki Község Képviselő-testületének 2016. szeptember 28-án a Polgármesteri Hivatal tárgyalójában megtartott rendkivüli nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

dr. Vida Rolland Képviselő

Földvári-Nagy László Képviselő

dr. Lack Mónika Jegyző

Vetési Vincéné Pénzügy csoportvezető

**Távolmaradását jelezte:** Fillinger Zsófia Képviselő

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

1./ Az ASP rendszerhez való csatlakozásról,,Csatlakozási konstrukció az önkormányzati ASP rendszer országos kiterjesztéséhez,, KÖFOP-1.2.1-VEKOP-16 pályázat benyújtásáról

**Előadó**: Polgármester

2./ Telki Óvoda fűtéskorszerűsítés, ESCO konstrukcióban történő megvalósításának kérdéséről

**Előadó**: Polgármester

Napirend megtárgyalása

**1./ Az ASP rendszerhez való csatlakozásról,,Csatlakozási konstrukció az önkormányzati ASP rendszer országos kiterjesztéséhez,, KÖFOP-1.2.1-VEKOP-16 pályázat benyújtásáról**

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester: Az Önkormányzatnak 2017. január 1-től kell csatlakozni az ASP rendszerhez. A csatlakozási konstrukció megjelent egy pályázat, mely a csatlakozás feltételrendszerét fogja biztosítani technikai és egyéb téren is erről szól az előterjesztés. A pályázat 100 %-os támogatottságú. Szoros határidő van, ha nem tudunk a pályázaton indulni akkor később önerőből kell megvalósítani a feltételeket.

Szigeti Antal: Hogyan lehet értelmezni azt, hogy eddig 11+44 település csatlakozott a rendszerhez.

Az első időszakban volt egy tesztüzem, ezeknek a településeknek a tesztüzemét figyelembe véve alakították ki az egész programot. Most vált kötelezővé a csatlakozás

Földvári-Nagy László képviselő megérkezett.

Deltai Károly polgármester az előterjesztés szerinti határozati javaslatot teszi fel szavazásra.

Deltai Károly polgármester: Megállapítom, hogy a Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**110/2016 ( IX.28.) Öh. számú**

**határozata**

**Az ASP rendszerhez való csatlakozásról**

**,,Csatlakozási konstrukció az önkormányzati ASP rendszer országos kiterjesztéséhez,,**

**KÖFOP-1.2.1-VEKOP-16**

**pályázat benyújtásáról**

Telki Község Önkormányzat Képviselő-testülete jóváhagyta, hogy a KÖFOP-1.2.1-VEKOP-16 kódszámú és „Csatlakozási konstrukció az önkormányzati ASP rendszer országos kiterjesztéséhez ,, című pályázati felhívásra az önkormányzat pályázatot nyújtson be a pályázati felhívásban meghatározott feltételek figyelembevételével és az ott rögzített határidők betartásával.

Továbbá a képviselő testület a támogatási kérelem pozitív elbírálása esetén felhatalmazást ad az önkormányzatnak a kedvezményezetti kötelezettségek teljesítésére, azaz a fejlesztés megvalósítására.

Megvalósítás helye: 2089 Telki, Petőfi utca 1.

**Felelős:** Polgármester

**Határidő:** 2016. szeptember 30.

**2./ Telki Óvoda fűtéskorszerűsítés, ESCO konstrukcióban történő megvalósításának kérdéséről**

**Előadó**: Polgármester

*Az előterjesztés a jegyzőkönyv melléklete.*

Deltai Károly polgármester: Ezt a kérdést már tárgyalta. A rendelkezésre álló rövid idő alatt nem lehet megvalósítani a teljes programot, ugye mi ezt szerettük volna, az iskola tekintetében a napelemekkel való megvalósíts ebben a rövid időben nem megvalósítható,ezt a programon kel csökkenteni ez pedig a Led-esítés maradna benne a programban az idő szűke miatt.

Szigeti Antal: Most hogy az iskola az államhoz kerül mi közpénzből oda fejlesztünk? A megtakarítást az állam fogja megkapni?

Deltai Károly: A megtakarítás fejében valósul meg a fejlesztés.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal az alábbi határozatot hozta.

**Telki község**

**Képviselő-testülete**

**111/2016. (IX.28.) Öh. számú**

**Határozata**

**Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósításának kérdéséről szóló határozat módosítása**

A képviselő-testület 108/2016.( IX.19.) Ör. határozatát az alábbiak szerint módosítja:

1.Telki község Képviselő-testülete úgy határoz, hogy a Telki Óvoda fűtéskorszerűsítését, és a Pipacsvirág Magyar-Angol Kéttanítási Nyelvű Általános Iskola világításkorszerűsítését ESCO finanszírozási konstrukcióban kívánja megvalósítani.

2.Az Óvoda fűtéskorszerűsítését 120 havi futamidőre szóló finanszírozásban, míg a Pipacsvirág Magyar-Angol Kéttanítási Nyelvű Általános Iskola világításrendszerének korszerűsítését a meglévő lámpatestek LED-es fényforrásra történő cseréjével 81 havi finanszírozási konstukcióban kívánja megvalósítani.

3. A képviselő-testület megbízza az OKFON ZRT-t a közbeszerzési dokumentáció előkészítésével.

**Felelős:** Polgármester

**Határidő:** 2016. október 31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester